**Timpul**

*Adina Speranta*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

să fie azi precum a fost

atunci când timpul destrăma alene

un colț de vis în simetria

clipitelor perene

atunci când totul era doar

o frunză smulsă din copacul

ce dăruia un univers

identic

însă totuși altul

când florile se cățărau pe ram

cu agonia trecătoare

a timpului ce traversează calm

distanțe lungi din calendare

era într-un trecut absent

când ne-a fost dată să ne fie

iluzia ce o purtăm

neștiutori în veșnicie.

adina v.

8.05.2019